
PIRMAS SKIRSNIS
BENDROSIOS NUOSTATOS

            1. Marijampolės šv. Cecilijos gimnazijos mokinių pažangos ir pasiekimų vertinimo tvarkos aprašas (toliau aprašas) parengtas vadovaujantis Nuosekliojo mokymosi pagal bendrojo ugdymo programas tvarkos aprašu, patvirtintu Lietuvos Respublikos švietimo ir mokslo ministro 2005 m. balandžio 5 d. įsakymu Nr. ISAK-556 (2012 m. gegužės 8 d. įsakymo Nr. V-766 ir 2017 m. vasario mėn. 13 d. įsakymo Nr. V-78 redakcijos), Priešmokyklinio, pradinio, pagrindinio ir vidurinio ugdymo bendrosiomis programomis (toliau – Bendrosios programos), patvirtintomis Lietuvos Respublikos švietimo ir mokslo ministro 2022 m. rugpjūčio 24 d. įsakymu Nr. V-1269, Mokinių, kurie mokosi pagal bendrojo ugdymo programas, mokymosi pasiekimų vertinimo ir vertinimo rezultatų panaudojimo tvarkos aprašu, patvirtintu Lietuvos Respublikos švietimo, mokslo ir sporto ministro 2023 m. rugpjūčio 31 d. įsakymu Nr. V- 1125, ir kitais teisės aktais, reglamentuojančiais mokinių pasiekimų ir pažangos vertinimą.
            2. Apraše aptariami vertinimo tikslai ir uždaviniai, vertinimo principai, vertinimo planavimas vertinimas mokant ir baigus programą, įsivertinimas, įvertinimų fiksavimas, tėvų (globėjų, rūpintojų)  informavimas. 
            3. Apraše vartojamos šios sąvokos: 
            3.1. Mokinių pasiekimų ir pažangos vertinimas – kriterijais grįstas ugdymosi ir mokymosi stebėjimas ir grįžtamasis ryšys, informacijos apie mokymosi procesus ir rezultatus rinkimas ir kaupimas, interpretavimas ir naudojimas mokymo ir mokymosi kokybei užtikrinti; 
            3.2. Formuojamasis ugdomasis vertinimas – ugdymo(si) procese teikiamas grįžtamasis ryšys, padedantis mokiniui gerinti mokymą(si), nukreipiantis į tai, ką dar reikia išmokti, leidžiantis mokytojui individualizuoti mokymą, siekiant kuo geresnių rezultatų, geranoriškai bendradarbiauti; 
            3.3. Diagnostinis vertinimas – vertinimas, kuriuo išsiaiškinami mokinio pasiekimai ir tam tikru mokymosi metu padaryta pažanga, numatomos tolesnio mokymosi galimybės, pagalba sunkumams įveikti; 
            3.4. Kaupiamasis vertinimas (sudėtinis pažymys) – tai informacijos apie mokinio mokymosi pažangą ir pasiekimus kaupimas suminiais balais, kreditais ar ženklais, kurie numatytu laiku konvertuojami į pažymį ar „įskaityta“. 
            3.5. Apibendrinamasis vertinimas – vertinimas, naudojamas baigus programą, kursą, modulį. Jo rezultatai formaliai patvirtina mokinio pasiekimus ugdymo programos pabaigoje. 
            3.6. Kriterinis vertinimas – vertinimas pagal iš anksto nustatytus kriterijus (pvz. pasiekimai pagal bendrąsias programas, brandos egzaminų programas), su kuriais lyginami mokinio pasiekimai. 
             3.7. Formalus vertinimas – vertinimas, kai skiriamos tam tikro formato užduotys, numatomas joms atlikti reikalingas laikas, užduotys įvertinamos formaliais kriterijais, įvertinimas fiksuojamas. 
             3.8. Įsivertinimas – paties mokinio ugdymosi proceso, pasiekimų ir pažangos stebėjimas, vertinimas ir apmąstymas, nusimatant tolesnius mokymosi žingsnius. 
             3.9. Kontrolinis darbas – žinių, gebėjimų, įgūdžių parodymas arba mokinio žinias, gebėjimus, įgūdžius patikrinantis ir formaliai vertinamas darbas, kuriam atlikti skiriama ne mažiau kaip 30 minučių; 
             3.10. Apklausa raštu – iki 20 minučių trunkanti apklausa ne daugiau kaip iš dviejų pamokų medžiagos. Užduotys konkrečios, trumpos, aiškios. 
             3.11. Atsakinėjimas žodžiu – mokinio išsamus atsakymas į klausimą, kalbėjimas duota tema ar grupės darbo pristatymas. 
             3.12 Savarankiškas darbas – iki 20 minučių trunkantis darbas raštu, kurio tikslas sužinoti kaip mokinys suprato temos dalį, kaip geba pritaikyti įgytas žinias. Jo metu atlieka užduotis iš anksčiau ar naujai išmoktų temų. 
             3.13. Bandomasis egzaminas – tai diagnostinis patikrinimas, kurio tikslas – padėti IV klasių mokiniams įsivertinti žinias ir gebėjimus, mokyti juos racionaliai susiplanuoti egzaminui skirtą laiką, susipažinti su atsakymų lapu, naudotis elektronine biblioteka ( per lietuvių kalbos ir literatūros egzaminą). 
             3.14. Projektinis darbas – tai savarankiškas pasirinkto dalyko tiriamasis ar kūrybinis darbas siejantis dalyko žinias ir mokinio praktinius gebėjimus. 
             3.15. Patenkinamas įvertinimas – 4–10 balų įvertinimas, įrašai „įskaityta“, „atleista“, „atlikta“. 
             3.16. Nepatenkinamas įvertinimas –1–3 balų įvertinimas, įrašai „neįskaityta“. 



II SKYRIUS
VERTINIMO TIKSLAI, UŽDAVINIAI, PRINCIPAI
4. Vertinimo tikslai: 
4.1. padėti mokiniui mokytis ir bręsti kaip asmenybei; 
4.2. pateikti informaciją apie mokinio mokymosi patirtį, pasiekimus ir pažangą; 
4.3. nustatyti mokinių, mokytojo, mokyklos darbo sėkmę, priimti duomenimis pagrįstus sprendimus. 
5. Vertinimo uždaviniai: 
5.1. padėti mokiniui pažinti save, suprasti savo stipriąsias ir silpnąsias puses, įvertinti savo pasiekimų lygmenį, kelti mokymosi tikslus; 
5.2. padėti mokytojui įžvelgti mokinio mokymosi galimybes, nustatyti problemas ir spragas, diferencijuoti ir individualizuoti darbą, parinkti ugdymo turinį ir metodus; 
5.3. suteikti tėvams (globėjams, rūpintojams) informaciją apie vaiko mokymąsi, stiprinti ryšius tarp vaiko, tėvų (globėjų, rūpintojų) ir gimnazijos. 
6. Vertinimo principai: 
6.1. tikslingumas (vertinimo metodai atitinka mokymosi turinį); 
6..2. atvirumas ir skaidrumas (mokiniams žinomos vertinimo procedūros, formos ir kriterijai); 
6.3. nešališkumas (siekiama kuo didesnio vertinimo patikimumo); 
6.4. informatyvumas (vertinimo informacija aiški, išsami, savalaikė); 
6.5. aiškumas (vertinimas grindžiamas aiškiais, mokiniams suprantamais kriterijais); 
6.6.visų gimnazijos bendruomenės narių bendravimas ir bendradarbiavimas (kolegialiai sprendžiami mokinių įgytų kompetencijų vertinimo klausimai); 
6.7. vertindami mokinių įgytas kompetencijas, mokytojai vadovaujasi nuostata, kad ugdant mokinių kompetencijas dalyku, jos vertinamos kartu su dalykiniais pasiekimais. 

III SKYRIUS
VERTINIMO PLANAVIMAS
7. Mokinių pažangos ir pasiekimų vertinimą mokytojai planuoja ilgalaikiuose planuose. Vertinimo kriterijai mokinio pasiekimams įvertinti turi būti susieti su bendrosiose programose konkretaus dalyko aprašytais vertinimo aprašais, aptarti (suderinti) dalyko mokytojų metodikos grupėje: 
7.1. vertinimas planuojamas metams, detalizuojamas pradedant nagrinėti skyrių, temą; 
7.2. formuojamąjį vertinimą mokytojas planuoja pamokos metmenyse; 
7.3. mokytojas, integruojantis kurią nors programą į dėstomo dalyko ugdymo turinį, ilgalaikiame plane turi numatyti mokinių pažangos ir pasiekimų vertinimo ir fiksavimo būdus. 
8. Atsižvelgiant į mokinių mokymosi pasiekimus, vertinimo užduotys ir atsiskaitymo laikas gali būti koreguojami. 
9. Mokytojas per pirmąsias mokslo metų pamokas supažindina mokinius su mokomojo dalyko vertinimo tvarka. 
10. Kabinetų vadovai skelbimų lentoje iškabina informaciją apie taikomą dalyko vertinimo sistemą. 
IV SKYRIUS
VERTINIMAS UGDYMO PROCESE
11. Ugdymo procese derinamas formuojamasis, diagnostinis ir apibendrinamasis vertinimas.
12. Formuojamojo vertinimo paskirtis – padėti mokiniui mokytis, teikti ir gauti grįžtamąjį ryšį, stebėti daromą pažangą, laiku suteikti pagalbą, siekiant pagerinti mokinio pasiekimus, motyvuoti siekti geresnių rezultatų. 
13. Vertinimo būdai: analizuojami atsiskaitomųjų darbų rezultatai, nurodomos klaidos, aptariamas tolesnis tobulinimasis, mokinių vienas kito vertinimas (apsikeitimas darbais, pristatymų vertinimas pagal susitartus kriterijus), įsivertinimas, klausinėjimas mokymuisi skatinti, problemos iškėlimas. 
14. Pagalba: individualios mokytojo konsultacijos, nukreipimas į konsultacinius centrus, mokinių bendradarbiavimas (stipresnieji mokiniai padeda mokymosi sunkumų turintiems bendraklasiams), mentorystė (savanoriška vyresniųjų mokinių pagalba jaunesniems). 
15. Kaupiamasis vertinimas. 
15.1. Kaupiamieji taškai duodami už iš anksto su mokiniais aptartas veiklos sritis; aktyvumą pamokoje, savarankiškas iniciatyvas, nedideles individualias užduotis, jų išbaigtumą, mažos apimties rašto darbus, trumpus praktikos darbus, trumpus pranešimus, namų darbus ir pan. 
15.2. Mokytojas sudaro dalyko kaupiamojo vertinimo kriterijų, taškų ir balų atitikties lentelę. 
15.3. Kaupiamieji taškai pagal mokytojo ilgalaikiame plane numatytą tvarką turi virsti pažymiu. Tokių pažymių per pusmetį negali būti daugiau kaip vienas - trys. 
15.4. Kaupiamieji taškai gali tapti diagnostinio vertinimo dalimi. 
16. Papildomi balai skiriami už prizines vietas miesto ir šalies olimpiadose, konkursuose. 
17. Mokinių pasiekimų patikrinimas diagnostiniais tikslais vykdomas reguliariai, kaip to reikalauja dalyko mokymosi logika ir mokytojo parengtas ilgalaikis planas: mokiniai atlieka kontrolinius darbus ar kitas apibendrinamąsias užduotis (toliau – kontrolinis darbas), kurios rodo tam tikro laikotarpio pasiekimus. 
18. Apie kontrolinį darbą mokytojas pažymi elektroniniame dienyne ne vėliau kaip prieš savaitę. 
19. Prieš kontrolinį darbą mokytojas supažindina mokinius su darbo struktūra, turiniu, tikslais, vertinimo kriterijais. 
20. sudarant kontrolinio darbo užduotis, laikomasi eiliškumo: nuo lengvesnių užduočių einama prie sunkesnių. Pagal užduočių sunkumą rekomenduojama kontrolines užduotis rengiant laikytis tokios proporcijos: 30 proc. lengvų užduočių, 40 proc. - vidutinio sunkumo ir 30 proc. sunkių užduočių.
21. Rengiant kontrolines užduotis rekomenduojama laikytis tokio žinių ir gebėjimų santykio: 50 proc. užduoties taškų turėtų būti skirta žinioms ir supratimui tikrinti, o kiti 50 proc. - problemų sprendimo gebėjimams tikrinti.
22. Kontrolinius darbus mokytojas ištaiso ir grąžina mokiniams ne vėliau kaip per dvi savaites. 
23. Kontrolinių darbų rezultatų analizė pristatoma ir aptariama su mokiniais. Mokinys gali būti nukreipiamas į konsultacinį centrą. 
24. Jeigu mokinys nerašė kontrolinio darbo, neatliko atsiskaitomųjų užduočių, privalo atsiskaityti per 2 savaites po grįžimo į pamokas, susitaręs su mokytoju ir suderinęs konkretų atsiskaitymo laiką 
25. Per dieną organizuojamas tik vienas kontrolinis darbas. 
26. Kontroliniai darbai negali būti rašomi iškart po ligos, atostogų, nerekomenduojami po šventinių dienų. 
27.Likus vienai savaitei iki valstybinių brandos egzaminų III ir  IV klasių mokiniams kontroliniai darbai neskiriami. 
            28. Kontrolinį darbą, pageidaujant mokiniams, privaloma perrašyti, jei daugiau kaip 50% mokinių už jį gavo nepatenkinamą įvertinimą. Pirmojo kontrolinio darbo rezultatai neįrašomi. 
            29. Apie apklausą raštu iš anksto gali būti neinformuojama. Mokiniai, nedalyvavę apklausoje, atsiskaityti neprivalo. Darbų patikrinimas gali vykti pasirinktinai: tikrinami visų mokinių ar tik dalies mokinių darbai.  
            30. Apie savarankiško darbo rašymą nebūtina informuoti iš anksto, praleidę savarankišką darbą atsiskaityti neprivalo. Galima vertinti pažymiu, „įskaityta“, „neįskaityta“ ar kaupiamuoju balu. 
            31. Apie atsakinėjimą žodžiu iš anksto informuoti nebūtina. Galima vertinti pažymiu, „įskaityta“, „neįskaityta“ ar kaupiamuoju balu. 
            32. Bandomųjų egzaminų darbams vertinti naudojamas kriterinis formalus vertinimas.
            33. Pradinio, pagrindinio ir vidurinio ugdymo bendrųjų programų pasiekimų lygiai, apibūdinimas ir įvertinimas: 

	Pasiekimų lygis
	Trumpas apibūdinimas
	Įvertinimas

	Aukštesnysis 
	puikiai 
	10 (dešimt)

	
	labai gerai 
	9 (devyni)

	Pagrindinis
	gerai 
	8 (aštuoni)

	
	pakankamai gerai 
	7 (septyni)

	Patenkinamas
	vidutiniškai
	6 (šeši)

	
	patenkinamai
	5 (penki)

	Slenkstinis
	Pakankamai patenkinamai
	4 (keturi)

	Nepatenkinamas
	nepatenkinamai
	3 (trys) ir mažiau



	34. Pirmoje klasėje mokantis mokytojas, susipažįsta su priešmokyklinio ugdymo pedagogo parengtomis rekomendacijomis apie vaiko pasiekimus bei individualią pažangą ir užtikrina ugdymo(si) tęstinumą. 
          35. Pirmoje klasėje pirmą pusmetį mokinių pasiekimai vertinami ideografiniu būdu – pateikiant mokytojo komentarus. Antrą pusmetį mokinių pasiekimai vertinami trumpais apibūdinimais: puiku, labai gerai, gerai, pakankamai gerai, patenkinamai, silpnai, labai silpnai, nepatenkinamai.
          36. Pradinių klasių mokinių pažanga ir pasiekimai pažymiais nevertinami. 1-4 klasėse taikomi ideografinio (individualios pažangos) vertinimo principai. Formuojamasis vertinimas atliekamas nuolat ugdymo proceso metu, teikiant informaciją žodžiu arba rašant komentarą. Apibendrinamasis vertinimas atliekamas pusmečio ir pradinio ugdymo programos pabaigoje, orientuojantis į Bendrojoje programoje aprašytus mokinių lygių požymius.
           37. Mokinių mokymosi pasiekimų patikrinimas vykdomas reguliariai, vadovaujantis  savaitinių pamokų ir minimalaus įvertinimų skaičiaus per pusmetį atitiktimi:
ideografiniu būdu


	Pamokų skaičius per savaitę
	Pažymių skaičius

	1 pamoka
	3

	2 pamokos
	3

	3 pamokos
	4

	4 pamokos
	5

	5 pamokos
	6

	6 pamokos
	7



             38. Rugsėjo mėnesį mokiniams, pradedantiems pagrindinio ugdymo programą bei naujai atvykusiems, skiriamas 1 mėnesio adaptacinis laikotarpis.  
             39. Specialiosios medicininės fizinio pajėgumo grupės mokinių pasiekimai fizinio ugdymo pamokose pažymiais nevertinami, įrašoma „įskaityta“ arba „neįskaityta“. 
             40.  Dalyko modulių mokymosi pasiekimai vertinami tokia tvarka: 5–IIg klasėse dalykų moduliai vertinami įrašais „įskaityta“ arba „neįskaityta“, o IIIg–IVg klasėse – pažymiais, kurie įskaitomi į atitinkamo dalyko bendrojo kurso įvertinimą. Išimtis taikoma IIIg–IVg klasėse vykdomam informatikos moduliui „Duomenų tyryba, programavimas ir saugaus elgesio pradmenys“, kuris vertinamas įrašais „įskaityta“ arba „neįskaityta“. 
	40.1. Įrašais „įskaityta“ arba „neįskaityta“ vertinami gyvenimo įgūdžių dalyko mokymosi pasiekimai.

V SKYRIUS
 MOKINIŲ, TURINČIŲ SPECIALIŲJŲ UGDYMOSI POREIKIŲ,
PAŽANGOS IR PASIEKIMŲ VERTINIMAS

            41. Mokinių, turinčių specialiųjų ugdymosi poreikių, pasiekimai ir pažanga aptariama Vaiko gerovės komisijoje (toliau – VGK) ne rečiau kaip vieną kartą per pusmetį. 
            42. Jei mokinys, turintis specialiųjų ugdymosi poreikių, sistemingai gauna nepatenkinamus įvertinimus išsiaiškinamos priežastys, dėl kurių mokinys nedaro pažangos, ir VGK priimami sprendimai dėl programos koregavimo ar mokymosi pagalbos organizavimo. 
            43. Jei mokinys, kuris mokosi pagal pritaikytą dalyko bendrąją programą, daro akivaizdžią pažangą ir jo pasiekimai yra aukštesni nei patenkinamo pasiekimų lygmens, VGK svarstoma galimybė atsisakyti programos pritaikymo. 
            44. Jei mokinys nuolat gauna labai gerus arba nepatenkinamus įvertinimas, programa koreguojama. 
          
                                             VI SKYRIUS
MOKINIO MOKYMOSI PASIEKIMŲ FIKSAVIMAS BAIGIANTIS UGDYMO LAIKOTARPIUI

             45. Mokinio, besimokančio pagal pradinio ugdymo programą, II pusmečio mokymosi pasiekimų įvertinimas laikomas metiniu. Jei pasibaigus ugdymo procesui skirtos užduotys suteikia mokiniui, kurio mokymosi pasiekimai mokantis pagal dalyko programą fiksuoti nepatenkinamu metiniu įvertinimu, galimybę pasiekti ne žemesnį kaip patenkinamas mokymosi pasiekimų lygį, nustatytą bendrosiose programose (toliau – papildomas darbas), tai papildomo darbo įvertinimas laikomas metiniu.
              46. Mokiniui, besimokančiam pagal pagrindinio ir vidurinio ugdymo programą,  mokymosi pasiekimai ugdymo laikotarpio pabaigoje apibendrinami ir vertinimo rezultatas fiksuojamas įrašu ir balu, taikant 10 balų vertinimo sistemą: 
              46.1. patenkinamas įvertinimas – įrašai: „atleista“ („atl“), „įskaityta“ („įsk“), 4–10 balų įvertinimas; 
              46.2. nepatenkinamas įvertinimas – įrašai: neįskaityta“ („neįsk“), 1–3 balų įvertinimas. 
              47. Mokiniui, besimokančiam pagal pagrindinio ar vidurinio ugdymo programą ir atlikusiam skirtas užduotis, pusmečio dalyko įvertinimas (toliau – pusmečio dalyko įvertinimas) fiksuojamas iš visų atitinkamo laikotarpio pažymių. Pusmečio ar metinį įvertinimą mokytojas apvalina savo nuožiūra, atsižvelgdamas į atliktas užduotis.
              48. Fiksuojamas nepatenkinamas pusmečio dalyko įvertinimas įrašu „neįskaityta“ („neįsk.“), jei mokinys be pateisinamosios priežasties nelankė mokyklos ir iki pusmečio pabaigos neatliko tuo laikotarpiu skirtų vertinimo užduočių (pvz., kontrolinių darbų ir kt.), nepademonstravo pasiekimų, numatytų pagrindinio ar vidurinio ugdymo bendrosiose programose. Jei mokinys neatliko per pusmetį skirtų vertinimo užduočių dėl pateisintų priežasčių (pvz., ligos), fiksuojamas įrašas „atleista“ („atl.“).  
              49. Jei bent vieną pusmetį fiksuotas įvertinimas įrašu „neįskaityta“ („neįsk.“), tuomet dalyko metinis įvertinimas – „neįskaityta“ („neįsk.“). 
              50. Jei pasibaigus ugdymo procesui buvo skirtas papildomas darbas, papildomo darbo įvertinimas laikomas metiniu. 
              51. Jei mokinys atvyko iš užsienio arba besigydydamas namie, medicininės reabilitacijos ir sanatorinio gydymo sveikatos priežiūros įstaigoje, stacionarinėje asmens sveikatos priežiūros įstaigoje, teikiančioje medicinos pagalbą, teisės aktų nustatyta tvarka bent vienu ugdymo laikotarpiu kai kurių dalykų nesimokė, dalyko metinis įvertinimas fiksuojamas atsižvelgus į kitais (turimais) ugdymo laikotarpiais pasiektus mokymosi pasiekimus. 
              52. Mokiniui, kuriam mokantis pagal vidurinio ugdymo programą pusmečio pabaigoje dalyko kurso programa buvo pakeista iš bendrojo (žymima raide B) į išplėstinį (žymima raide A), pusmečio ar metiniu įvertinimu laikomas mokyklos organizuoto mokymosi pasiekimų patikrinimo pagal A kurso dalyko programą (įskaitos) įvertinimas. 
              53. Mokinio, turinčio kai kurių ugdymo plano dalykų nepatenkinamus metinius (papildomo darbo, jei buvo skirtas) įvertinimus, neatliktą socialinę pilietinę veiklą, kėlimo į aukštesnę klasę, palikimo kartoti ugdymo programos ar papildomo darbo skyrimo klausimus svarsto mokinį ugdę mokytojai, kiti ugdymo procese dalyvavę asmenys (toliau – Mokytojai). 
              54. Mokytojai: 
              54.1. pasibaigus ugdymo procesui mokyklos vadovui siūlo: arba skirti mokiniui papildomą darbą, arba kelti į aukštesnę klasę, arba palikti kartoti ugdymo programos; 
              54.2. mokiniui skiriant papildomą darbą, susitaria dėl galimos pakartotinio svarstymo dėl kėlimo į aukštesnę klasę ar palikimo kartoti ugdymo programos datos, papildomo darbo atlikimo trukmės, konsultacijų formų ir būdų, jų laiko, mokinio atsiskaitymo datos, atsižvelgia į mokinio tėvų (globėjų, rūpintojų) siūlymą ir kt. (1 priedas); 
              54.3. pakartotinai svarsto mokinio mokymosi pasiekimus, jei mokinio papildomas darbas buvo įvertintas nepatenkinamu įvertinimu arba praėjo nustatytas laikas, kada mokinys turėjo atsiskaityti (atlikti papildomą darbą). Išklauso mokinio tėvų (globėjų, rūpintojų) pageidavimą ir teikia siūlymą mokyklos vadovui. 
              55. Sprendimą dėl papildomo darbo skyrimo, kėlimo į aukštesnę klasę ar palikimo kartoti ugdymo programą, atsižvelgęs į Mokytojų siūlymą, priima gimnazijos direktorius ne vėliau nei paskutinę einamųjų mokslo metų darbo dieną. Sprendimas įforminamas įsakymu. 
               56. Klasės vadovas po gimnazijos direktoriaus sprendimo informuoja mokinio tėvus (globėjus, rūpintojus) dėl papildomo darbo skyrimo, kėlimo į aukštesnę klasę ar palikimo kartoti kursą. 
               57. Pusmečių ir metiniai įvertinimai turi būti išvedami ne vėliau kaip paskutinę pusmečio dieną. 
               58. Mokiniui, kuris bendrojo ugdymo programos dalį laikinai mokėsi kitos šalies mokykloje pagal tarptautinę bendrojo ugdymo programą (dalyvavo tarptautinio mokinių mobilumo (judrumo), mainų programoje), mokymosi laikotarpio rezultatų pripažinimą, įskaitymą Lietuvoje numato ir vykdo gimnazija. 
               59. Mokinys, grįžęs iš mokyklos, kuri vykdė mokinio mokymą medicininės reabilitacijos, sanatorinio gydymo sveikatos priežiūros, stacionarinėje asmens sveikatos priežiūros įstaigoje, teikiančioje medicinos pagalbą, pateikia pažymą apie mokymosi pasiekimus (pagal poreikį pažyma gali būti pateikiama ir mokinio laikino gydymo laikotarpiu).

VII SKYRIUS
AKADEMINIO SĄŽININGUMO ETIKA

             60. Mokymosi etikos sąžiningumo pažeidimu yra laikomas nusirašinėjimas arba leidimas kitam nusirašyti, svetimų darbų pateikimas, pasakinėjimas,  rašto darbų plagiavimas (sukčiavimas),  naudojimasis  „paruoštukėmis“, dirbtiniu intelektu, mobiliaisiais telefonas ar kitais informacinių technologijų įrenginiais.
             61. Jei mokinys atsiskaitymo metu pažeidžia akademinio sąžiningumo etiką, jis yra informuojamas, kad darbas bus netikrinamas ir į e-dienyną rašomas nepatenkinamas pažymys (vienetas). 
            62. Jei mokinys įtariamas plagiavimu (sukčiavimu), jei jo pažymių vidurkis ir atlikto darbo (ilgalaikio namų ir pan.) skiriasi trimis ir daugiau balų ir jei mokinys nesugeba paaiškinti atlikto darbo užduočių, laikoma, kad plagiavimas (sukčiavimas) yra patvirtintas, o į e-dienyną įrašomas nepatenkinamas pažymys (vienetas). 

VIII SKYRIUS 
TĖVŲ (GLOBĖJŲ, RŪPINTOJŲ) INFORMAVIMO TVARKA

	63. Informacija apie mokinio pasiekimus tėvams (globėjams, rūpintojams) pateikiama elektroniniame dienyne. 
	64. Iškilus mokymosi ar kt. problemoms, tėvai (globėjai, rūpintojai) informuojami įvairiais būdais: skambinant, individualiai kalbantis, rašant elektroninius pranešimus, organizuojant trišalius pokalbius. 
	65. Du kartus per mokslo metus vyksta trišalio pokalbio principu Tėvų dienos, kuriose tėvai (globėjai, rūpintojai) kartu su vaiku turi galimybę susitikti su jų vaiką mokančiais mokytojais, administracija. 
             66. Mokinių pasiekimų ir pažangos vertinimo tvarkos aprašas skelbiamas gimnazijos internetiniame tinklalapyje ir e-dienyne.
             67. Vertinimo aprašas bendru sutarimu esant būtinybei gali būti peržiūrimas ir koreguojamas. Vertinimo aprašo pakeitimai tvirtinami direktoriaus įsakymu. 

IX SKYRIUS
 BAIGIAMOSIOS NUOSTATOS

             68. Aprašu vadovaujasi visi mokytojai. 
             69. Mokytojas, planuodamas, organizuodamas ir įgyvendindamas mokinių mokymosi pasiekimų vertinimą, vadovaujasi Pedagogų etikos kodeksu, patvirtintu Lietuvos Respublikos švietimo ir mokslo ministro 2018 m. birželio 11 d. įsakymu Nr. V-561 „Dėl Pedagogų etikos kodekso patvirtinimo“. 
            70. Kiekvieno dalyko mokytojai parengia savo dalyko vertinimo metodiką ir aprobuoja metodinėje grupėje. 
            71. Vertinimo proceso metu gerbia mokinių privatumą ir išlaiko konfidencialumą (mokinio individualūs pasiekimai ir pažanga nelyginama su kitų mokinių pasiekimais); tinkamai tvarko mokinių mokymosi pasiekimų stebėsenos ir vertinimo duomenis. 
            72. Visi dokumentai ir duomenys, susiję su vaiku ir jo asmeniniu gyvenimu, yra konfidencialūs ir naudojami tik tiek, kiek tai būtina atsakingiems fiziniams ar juridiniams asmenims atlikti pavestas funkcijas, užtikrinti vaiko teises ir teisėtus interesus. 








Marijampolės šv. Cecilijos gimnazijos
 mokinių pažangos ir pasiekimų vertinimo
 tvarkos aprašo 1 priedas

ATSISKAITYMO PROGRAMA 
UŽ 20_ -20_ M.M. NEPATEENKINAMĄ METINĮ ĮVERTINIMĄ


Mokinio vardas, pavardė _________________________________________ Klasė _________

ATSISKAITYMO TEMOS
(nurodyti, ką turi gebėti/mokėti)


	Tema
	Gebėjimai/užduotys

	
	

	
	

	
	

	
	

	
	

	
	

	
	

	
	

	
	




	Konsultacijų formos / būdai ir laikas
	


	Atsiskaitymo laikas
	


	Kabinetas
	


	Vertinimas
	




                                                                                     Parengė__________________________________


SUSIPAŽINAU
Mokinys___________________________________________
20__-__-__

Mokinio tėvai (globėjai/rūpintojai)

__________________________________________________
                                                 (vardas, pavardė, parašas)


___________________________________________________________________________
                                                    (vardas, pavardė, parašas)
20__-__-__

